《客西林闻警柬何人止》
明代·邝露

客里流光阅九春，西山鸾鹤自为邻。卧同干木非藩魏，笑却新垣欲帝秦。

内地弄兵皆赤子，隔河专阃半清人。龙蛇歌罢愁无赖，谁念飘零折角巾。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。